27 iyül 2020, 12:06
Vefat etken Musa Süleymanov
İyül 27-sinde Aqmescit rayonınıñ Mamaq (Stroganovka) köyünde, iyül 26-sında bir qaç künlük qıdıruvlardan soñ tapılğan üç yaşındaki Musa Süleymanovnen vedalaşalar.
Crimean Tatars cenaze yerinden canlı yayınlay.
Bildirilgenine köre, balanıñ cesedini bazarertesi künü saba Süleymanovlar qorantasınıñ evine ketirdiler. Şimdi anda tuvğanlarına taziye bildirmek ve Musa Süleymanovnen vedalaşmaq içün adamlar toplana.
Tünevin "Qırım bildemligi"niñ koordinatorı Lütfiye Zudiyeva yazğanı kibi, qorantası, balanı Musa yaşağan yerde, Vasiyet qasabasında defn etmege qarar aldı.
"Qıdıruvda tek qırımtatarlar degil iştirak etti. Bu eki künde balanı samimiy qayğırğan çoq adam kördik, olar içün Musa yaqın bir adam oldı. Ruslar, ukrainler, yunanlar, ermeniler. Balanı qıdırğan biñlerce adam içün bu emiyetsiz edi", - yazdı o Facebookta.
Qıdıruvda tek qırımtatarlar degil iştirak etti. Bu eki künde balanı samimiy qayğırğan çoq adam kördik, olar içün Musa yaqın bir adam oldı
Kyivde de Qırımda elâk olğan Musa Süleymanovğa dua adamağa isteyler.